section_heading: Klupska karijera
paragraph_text: Igračku karijeru je započeo u rodnom gradu u mlađim uzrastima Željezničara gdje je za prvu momčad branio od 1989. do 1992. godine. U ljeto 1992. godine odlazi u Zagreb i postaje vratar Dinama (tada NK Croatije) gdje brani do 1994. godine. U to vrijeme na golu Dinama suvereno je vladao Dražen Ladić pa je Željko Pavlović uglavnom bio na klupi za rezervne igrače. Ipak je kao član momčadi Dinama u sezoni 1992./93. postao prvak Hrvatske i osvojio Hrvatski nogometni kup 1993./94.